બે દિવસ અગાઉ જ ભારતની સર્વોચ્ચ અદાલત એટલેકે સુપ્રીમ કોર્ટમાં ભરી અદાલતમાં ભારતના ચીફ જસ્ટિસ દીપક મિસરા અને વરિષ્ઠ પરંતુ વિવાદાસ્પદ વકીલ પ્રશાંત ભૂષણ વચ્ચે આકરી બોલાચાલી થઇ હતી. આ બોલાચાલી એટલી હદ સુધી વધી ગઈ હતી કે ત્યાં હાજર રહેલા તમામ લોકો દંગ થઇ ગયા હતા. વાત એમ બની હતી કે સતત બે દિવસમાં બીજી વખત મુખ્ય ન્યાયાધીશે તેમનાથી જુનિયર ન્યાયાધીશો દ્વારા આપવામાં આવેલ બે અતિશય સંવેદનશીલ મામલાઓને ખુદને ટ્રાન્સફર કરી દીધા અને પછી બન્ને નિર્ણયોને રદ્દ કરી દીધા હતા.